TÁRSULATI ÜGYEK. 757 5) 
IV. Pártfogó. 
5. §. A társulat, céljainak érdekében, egy vagy több pártfogót igyek- 
szik megnyerni. 
V. Tagok. 
6. §. A társulatnak vannak: a) pártoló, b) örökítő, c) rendes, d) tisz- 
teleti és e) levelező tagjai. 
7. §. Pártoló tag az, aki a társulat pénzalapját legalább 400 K-val 
növeli. 
8. §. Örökítő tag az, aki az alaptőke gyarapítására a társulat pénz- 
tárába 200 K-t fizet. 
9. §. Rendes tag lehet az, aki belépési szándékát közvetetlenül, vagy 
egy társulati tag ajánlatával a titkárnak bejelenti. 
10. §. Tiszteleti tagul oly bel- vagy külföldi kitünő férfiú választ- 
ható, aki a geológiában, vagy ennek rokontudományaiban rendkívüli 
érdemeket szerzett. 
11. §. Levelező tagul oly bel- vagy külföldi szaktudós választható, 
aki e társulatnak vagy a magyar geológia ügyének elismerésre méltó szol- 
gálatot tett. 
VI. Tagok választása. 
12. §. Aki pártoló, örökítő, vagy rendes tag óhajt lenni, szándékát 
a társulat egy tagjának, vagy a titkárságnak ajánlás végett bejelenti. Az 
ekként ajánlottakról a választmány dönt és a megválasztottak neveit a 
legközelebbi szakülésen a titkár bejelenti. 
13. §. Tiszteleti és levelező tagot, a választmány előterjesztése alap- 
ján, a közgyűlés választ. 
Tiszteleti és levelező tagot a társulat tiszteleti, pártoló, örökítő és 
rendes tagjai ajánlhatnak. Ajánlatukat, az ajánlottak különös érdemeit 
felsorolván, november hó 1-ig az elnökséghez írásban kell benyujtani. 
A választmány ezt a javaslatot, véleményével, a legközelebbi közgyűlés 
elé terjeszti. 
VII. Tagok kötelességei. 
14. §. A rendes tagok évenként 10 K tagsági díjat fizetnek. Ezenkívül 
az oklevélért minden rendes tag egyszersmindenkorra 4 K-t fizet. 
Azonban személyek 200 korona lefizetésével mint örökítő tagok; — 
míg hivatalok, intézetek, testületek vagy vállalatok 400 koronával — 
mint pártoló tagok — egyszersmindenkorra is leróhatják tagsági kötele- 
zettségüket. 
15. §. A tagsági díj minden év első negyedében fizetendő. Ha vala- 
914 
